Nariadenie Komisie (ES) č. 2543/1999
z 1. decembra 1999
o nomenklatúre štátov a území pre štatistiku zahraničného obchodu spoločenstva a štatistiku obchodu medzi členskými štátmi
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1172/95 z 22. mája 1995 o štatistike súvisiacej s obchodovaním s tovarmi medzi spoločenstvom a jeho členskými štátmi a nečlenskými štátmi [1] naposledy zmenené a doplnené v nariadení (ES) č. 374/98 [2],
keďže
(1) podľa článku 9 nariadenia (ES) č. 1172/95 zavedenie nomenklatúry štátov a území je povinnosťou Komisie,
(2) platná verzia z neho bola stanovená 1. januára 2000 v prílohe nariadenia Komisie (ES) č. 2645/98 [3],
(3) abecedné kódovanie štátov a území sa od 1. januára 1999 zakladá na platnej norme ISO alfa 2; uprednostňuje sa prechodné obdobie umožňujúce členským štátom prispôsobiť sa uskutočneným zmenám a doplneniam; keďže na účely zjednodušenia je cieľom, aby sa toto prechodné obdobie ukončilo, keď vstúpia do platnosti ustanovenia upravujúce pravidlá o jednotnej colnej deklarácii (JCD),
(4) opatrenia uvedené v tomto nariadení sú v súlade so stanoviskom Výboru pre štatistiku vzťahujúcej sa na obchodovanie s tovarmi s nečlenskými štátmi,
PRIJALA TOTO NARIADENIE:
Článok 1
Verzia platná k 1. januáru 2000 o nomenklatúre štátov a území pre štatistiku zahraničného obchodu spoločenstva a štatistiku obchodu medzi členskými štátmi je stanovená v prílohe k tomuto nariadeniu.
Článok 2
Toto nariadenie nadobúda účinnosť 1. januára 2000.
Avšak členské štáty môžu používať aj trojmiestne číselné kódy uvedené v prílohe k tomuto nariadeniu, pokiaľ nevstúpia do účinnosti ustanovenia upravujúce prílohy 37 a 38 nariadenia Komisie (EHS) č. 2454/93 [4].
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 1. decembra 1999